# Εγχειρίδιο χρήσης

# Προσωπικός Υπολογιστής VAIO Fit 14E/15ESVF1421/SVF1521

Εκτύπωση

## Πληροφορίες ασφαλείας

Για αναλυτικές πληροφορίες ασφαλείας, ανατρέξτε στο παρεχόμενο εγχειρίδιο ασφαλείας.

### Υπολογιστής

- Αν σας πέσει στερεό αντικείμενο ή υγρό πάνω στον υπολογιστή VAIO, τερματίστε τη λειτουργία του υπολογιστή, αποσυνδέστε τον από την πρίζα και αφαιρέστε τη μπαταρία, εφόσον είναι αφαιρούμενη. Ενδέχεται να χρειαστεί να ελεγχθεί ο υπολογιστής από εξειδικευμένο τεχνικό προσωπικό προτού τον λειτουργήσετε ξανά.

- Χρησιμοποιείτε μόνο ενδεδειγμένο περιφερειακό εξοπλισμό και καλώδια διασύνδεσης.

- Φυλάσσετε τα μικρά εξαρτήματα όπως τις κάρτες μνήμης και τους προσαρμογείς καρτών μνήμης µακριά από τα παιδιά. Υπάρχει κίνδυνος κατάποσής τους.

- H θερμοκρασία της επιφάνειας και του κάτω μέρους του υπολογιστή VAIO, του προσαρμογέα εναλλασσόμενου ρεύματος και της μπαταρίας ενδέχεται να αυξηθεί εξαιτίας του φορτίου της μονάδας CPU ή του ηλεκτρικού ρεύματος που δημιουργείται κατά τη φόρτιση της μπαταρίας. Αυτό είναι φυσιολογικό φαινόμενο και δεν αποτελεί ένδειξη δυσλειτουργίας. Η ποσότητα της παραγόμενης θερμότητας εξαρτάται από τις εξωτερικές συσκευές ή τις εφαρμογές που χρησιμοποιείτε.

- Αν η θερμοκρασία του υπολογιστή VAIO ή του προσαρμογέα εναλλασσόμενου ρεύματος αυξηθεί υπερβολικά, απενεργοποιήστε τον υπολογιστή, αποσυνδέστε τον προσαρμογέα εναλλασσόμενου ρεύματος, αφαιρέστε την μπαταρία εφόσον είναι αφαιρούμενη και, στη συνέχεια, επικοινωνήστε με ένα εξουσιοδοτημένο κέντρο υποστήριξης/σέρβις της Sony.

### Παροχή ρεύματος

- Μην τοποθετείτε βαριά αντικείμενα επάνω στο καλώδιο τροφοδοσίας, καθώς μπορεί να προκληθεί πυρκαγιά.

- Για να αποσυνδέσετε το καλώδιο τροφοδοσίας, τραβήξτε το πιάνοντάς το από το βύσμα. Ποτέ μην τραβάτε το ίδιο το καλώδιο.

- Μην χρησιμοποιείτε κομμένα ή φθαρμένα καλώδια σύνδεσης.

- Αποσυνδέστε τον υπολογιστή VAIO από την πρίζα αν δεν πρόκειται να τον χρησιμοποιήσετε για μεγάλο χρονικό διάστημα.

- Αν δεν πρόκειται να χρησιμοποιήσετε τον υπολογιστή VAIO για μεγάλο χρονικό διάστημα, αφαιρέστε την μπαταρία από τον υπολογιστή για να αποφύγετε τη φθορά της μπαταρίας.

### Ακουστικά

- Μην χρησιμοποιείτε τα ακουστικά όταν οδηγείτε, κάνετε ποδήλατο ή χειρίζεστε αυτοκινούμενο όχημα. Ενδέχεται να προκληθούν προβλήματα στην κυκλοφορία και σε μερικές περιοχές η χρήση τους είναι παράνομη. Επίσης, ενδέχεται να είναι επικίνδυνο να ακούτε δυνατά μουσική ενώ περπατάτε, ειδικά στις διαβάσεις πεζών.

- Αποφεύγετε τη χρήση των ακουστικών σε υψηλή ένταση ήχου. Οι ειδικοί για τα θέματα ακοής συνιστούν να μην χρησιμοποιείτε τα ακουστικά για μεγάλα χρονικά διαστήματα και με αυξημένη ένταση του ήχου. Αν παρουσιαστεί ένα κουδούνισμα στα αυτιά σας, μειώστε την ένταση του ήχου ή διακόψτε τη χρήση τους.

Μετάβαση στην κορυφή της σελίδας