# Εγχειρίδιο χρήσης

# Προσωπικός Υπολογιστής VAIO Fit 14E/15ESVF1421/SVF1521

Εκτύπωση

## Πληροφορίες για τους κωδικούς περιοχής (Μοντέλα που διαθέτουν μονάδα οπτικού δίσκου)

Παρακάτω θα βρείτε μία λίστα των κωδικών περιοχής DVD που υποδεικνύουν τις περιοχές αναπαραγωγής των μέσων DVD.

Μπορείτε να βρείτε τους κωδικούς περιοχής μέσων DVD που πωλήθηκαν στις ακόλουθες χώρες ή περιοχές.

1. ΗΠΑ, Καναδάς
2. Ευρώπη, Μέση Ανατολή, Νότια Αφρική, Ιαπωνία
3. Νοτιοανατολική Ασία, Ταϊβάν, Νότια Κορέα, Χονγκ Κονγκ
4. Κεντρική Αμερική, Νότια Αμερική, Μεξικό, Αυστραλία, Νέα Ζηλανδία
5. Βόρεια Αφρική, Ασία, Ρωσία, Ουκρανία, Λευκορωσία, Ινδία
6. Κίνα
7. Δεσμεύεται για μελλοντική χρήση
8. Διεθνές αεροσκάφος, διεθνές κρουαζιερόπλοιο, διεθνής αίθουσα συνεδριάσεων, κ.λπ.

Αν είναι η πρώτη φορά που αναπαραγάγετε έναν δίσκο DVD στον υπολογιστή VAIO, ακολουθήστε τα παρακάτω βήματα πριν εισαγάγετε το δίσκο:

1. Ανοίξτε το στοιχείο Υπολογιστής (Computer). (Ανατρέξτε στην ενότητα Αναζήτηση/Άνοιγμα των στοιχείων Εφαρμογές (Apps), Ρυθμίσεις (Settings) ή Αρχεία (Files) για να ανοίξετε το στοιχείο Υπολογιστής (Computer).)
2. Κάντε δεξί κλικ στο εικονίδιο της μονάδας οπτικού δίσκου και επιλέξτε Ιδιότητες (Properties).
3. Επιλέξτε την καρτέλα Υλικό (Hardware).
4. Επιλέξτε τη μονάδα οπτικού δίσκου από τη λίστα Όλες οι μονάδες δίσκων (All disk drives) και έπειτα επιλέξτε Ιδιότητες (Properties).
5. Επιλέξτε την καρτέλα Περιοχή DVD (DVD Region).
6. Επιλέξτε την κατάλληλη περιοχή από τη λίστα και, έπειτα, επιλέξτε OK.

#### Σημείωση

- Ο αριθμός των φορών που μπορείτε να αλλάξετε τον κωδικό περιοχής είναι περιορισμένος. Όταν υπερβείτε αυτόν τον αριθμό, ο κωδικός περιοχής της μονάδας εκχωρείται μόνιμα και δεν θα μπορείτε να τον αλλάξετε ξανά. Η εκ νέου ρύθμιση του υπολογιστή VAIO δεν πρόκειται να μηδενίσει αυτόν τον μετρητή.

- Τυχόν προβλήματα που θα παρουσιαστούν λόγω της αλλαγής των ρυθμίσεων του κωδικού περιοχής της μονάδας δεν καλύπτονται από την εγγύηση.

Μετάβαση στην κορυφή της σελίδας

### Σχετικό θέμα

- Δίσκοι που υποστηρίζονται (Μοντέλα που διαθέτουν μονάδα οπτικού δίσκου)

Μετάβαση στην κορυφή της σελίδας