# Εγχειρίδιο χρήσης

# Προσωπικός Υπολογιστής VAIO Fit 14E/15ESVF1421/SVF1521

Εκτύπωση

## Τι πρέπει να κάνω αν δεν ενεργοποιείται ο υπολογιστής VAIO (η ενδεικτική λυχνία λειτουργίας δεν ανάβει με πράσινο χρώμα);

- Βεβαιωθείτε ότι όλα τα καλώδια είναι σταθερά συνδεδεμένα στις συσκευές. Ελέγξτε, π.χ. τη σύνδεση του υπολογιστή VAIO με τον προσαρμογέα εναλλασσόμενου ρεύματος, του προσαρμογέα εναλλασσόμενου ρεύματος με το καλώδιο τροφοδοσίας και του καλωδίου τροφοδοσίας με την πρίζα. Ανατρέξτε στην ενότητα Σύνδεση με παροχή ρεύματος.

- Αν συνδέσετε το καλώδιο τροφοδοσίας του υπολογιστή VAIO σε πολύπριζο με διακόπτη, βεβαιωθείτε ότι ο διακόπτης είναι σε θέση ενεργοποίησης και ότι το καλώδιο τροφοδοσίας του πολύπριζου είναι καλά συνδεδεμένο σε μια πρίζα.

- Αν δεν απενεργοποιείτε τον υπολογιστή VAIO μέσω της κανονικής διαδικασίας, ενδέχεται να έχει ανασταλεί η λειτουργία του ελεγκτή παροχής ενέργειας λόγω σφάλματος προγράμματος.

  Αποσυνδέστε όλα τα καλώδια και τις περιφερειακές συσκευές, όπως το καλώδιο ρεύματος και τη συσκευή USB, αφαιρέστε τη μπαταρία και περιμένετε για περίπου πέντε λεπτά. Στη συνέχεια, τοποθετήστε τα πάλι στη θέση τους και ενεργοποιήστε ξανά τον υπολογιστή.

- Πριν χρησιμοποιήσετε τον υπολογιστή VAIO για πρώτη φορά, πρέπει να συνδέσετε τον υπολογιστή σε μια παροχή ρεύματος μέσω του προσαρμογέα εναλλασσόμενου ρεύματος.

- Βεβαιωθείτε ότι χρησιμοποιείτε τον παρεχόμενο προσαρμογέα εναλλασσόμενου ρεύματος της Sony.

  Για την ασφάλειά σας, χρησιμοποιείτε μόνο τις αυθεντικές επαναφορτιζόμενες μπαταρίες και τον προσαρμογέα εναλλασσόμενου ρεύματος της Sony, που παρέχονται από τη Sony για τον υπολογιστή VAIO.

- Βεβαιωθείτε ότι η μπαταρία έχει τοποθετηθεί σωστά.

- Η ισχύς της μπαταρίας ενδέχεται να έχει εξαντληθεί.

- Βεβαιωθείτε ότι ο υπολογιστής VAIO δεν βρίσκεται σε κατάσταση αδρανοποίησης, πατώντας το κουμπί(Ενέργεια (Power)) στον υπολογιστή.

  Έχετε υπόψη ότι, αν πατήσετε και κρατήσετε πατημένο το κουμπί(Ενέργεια (Power)) για περισσότερα από τέσσερα δευτερόλεπτα, ο υπολογιστής θα απενεργοποιηθεί.

- Αν μεταφέρετε τον υπολογιστή VAIO απευθείας από μια ψυχρή σε μια θερμή τοποθεσία ή αν τον χρησιμοποιείτε σε μια τοποθεσία με υψηλά επίπεδα υγρασίας, ενδέχεται να συγκεντρωθεί υγρασία στο εσωτερικό του υπολογιστή.

  Σε αυτήν την περίπτωση, περιμένετε τουλάχιστον μία ώρα προτού ενεργοποιήσετε τον υπολογιστή.

  Μην χρησιμοποιείτε τον υπολογιστή σε τοποθεσίες με υψηλά επίπεδα υγρασίας (σχετική υγρασία υψηλότερη του 80%), καθώς ενδέχεται να προκληθεί δυσλειτουργία.

Μετάβαση στην κορυφή της σελίδας