# Εγχειρίδιο χρήσης

# Προσωπικός Υπολογιστής VAIO Fit 14E/15ESVF1421/SVF1521

Εκτύπωση

## Εισαγωγή καρτών μνήμης SD

Ο υπολογιστής VAIO διαθέτει υποδοχή για κάρτα μνήμης SD. Μπορείτε να χρησιμοποιείτε αυτήν την υποδοχή για να μεταφέρετε δεδομένα ανάμεσα σε ψηφιακές κάμερες, βιντεοκάμερες, συσκευές αναπαραγωγής μουσικής και άλλες συσκευές ήχου/εικόνας.

Η υποδοχή του υπολογιστή για κάρτα μνήμης SD είναι συμβατή με τις ακόλουθες κάρτες μνήμης:

- Κάρτα μνήμης SD

- Κάρτα μνήμης SDHC

- Κάρτα μνήμης SDXC

Για να τοποθετήσετε/αφαιρέσετε μια κάρτα μνήμης SD, ακολουθήστε τα παρακάτω βήματα.

1. Εντοπίστε την υποδοχή για κάρτα μνήμης SD.
2. Κρατήστε την κάρτα μνήμης SD με το βέλος να δείχνει προς την υποδοχή και σύρετέ την προσεκτικά μέσα στην υποδοχή, έως ότου κουμπώσει στη θέση της.

Μετά την εισαγωγή της κάρτας στην υποδοχή, εμφανίζεται το εικονίδιο της κάρτας μνήμης SD στο παράθυρο Υπολογιστής (Computer).

#### Σημείωση

- Προσέχετε να μην εισαγάγετε την κάρτα μνήμης SD με εσφαλμένο προσανατολισμό. Αν πιέσετε μια κάρτα μνήμης SD να εισέλθει στην υποδοχή ανάποδα, ενδέχεται η υποδοχή να υποστεί βλάβη. Για περισσότερες πληροφορίες, ανατρέξτε στο εγχειρίδιο της κάρτα μνήμης SD.

- Το εικονίδιο της κάρτας μνήμης SD θα εμφανιστεί στο παράθυρο Υπολογιστής (Computer) μόνον όταν εισαγάγετε την κάρτα στην υποδοχή.

#### Υπόδειξη

- Για να ανοίξετε το παράθυρο Υπολογιστής (Computer), ανατρέξτε στην ενότητα Αναζήτηση/Άνοιγμα των στοιχείων Εφαρμογές (Apps), Ρυθμίσεις (Settings) ή Αρχεία (Files).

- Κατά την εισαγωγή της κάρτας μνήμης SD στην υποδοχή για πρώτη φορά, ενδέχεται να σας ζητηθεί να εγκαταστήσετε το πρόγραμμα οδήγησης. Αν σας ζητηθεί κάτι τέτοιο, ακολουθήστε τις οδηγίες που εμφανίζονται στην οθόνη για να εγκαταστήσετε το πρόγραμμα οδήγησης.

Μετάβαση στην κορυφή της σελίδας

### Σχετικό θέμα

- Αφαίρεση καρτών μνήμης SD
- Σημειώσεις για τον χρήση των καρτών μνήμης SD

Μετάβαση στην κορυφή της σελίδας