# Εγχειρίδιο χρήσης

# Προσωπικός Υπολογιστής VAIO Fit 14E/15ESVF1421/SVF1521

Εκτύπωση

## Σημειώσεις για την αποκατάσταση

Πριν την αποκατάσταση του υπολογιστή VAIO, διαβάστε προσεκτικά τις ακόλουθες σημειώσεις.

### Σημαντικές σημειώσεις για την αποκατάσταση

- Με την αποκατάσταση του υπολογιστή VAIO διαγράφονται όλα τα δεδομένα από την ενσωματωμένη συσκευή αποθήκευσης και όλες οι ρυθμίσεις επανέρχονται στις αρχικές εργοστασιακές τους τιμές. Βεβαιωθείτε ότι έχετε δημιουργήσει αντίγραφο ασφαλείας των πολύτιμων δεδομένων σας.

  Αν θέλετε να διατηρηθούν οι βασικές ρυθμίσεις και τα προσωπικά σας δεδομένα, εκτελέστε διαδικασία ανανέωσης του υπολογιστή. Για περισσότερες πληροφορίες, ανατρέξτε στην ενότητα Ανανέωση του υπολογιστή VAIO.

- Πριν την αποκατάσταση του υπολογιστή, αποσυνδέστε όλες τις περιφερειακές συσκευές από τον υπολογιστή VAIO εκτός από το καλώδιο τροφοδοσίας, τον προσαρμογέα εναλλασσόμενου ρεύματος ή τις συσκευές που απαιτούνται για την αποκατάσταση.

- Μην αποσυνδέσετε το καλώδιο τροφοδοσίας ή τον προσαρμογέα εναλλασσόμενου ρεύματος από τον υπολογιστή VAIO κατά τη διαδικασία της αποκατάστασης.

- Μην διακόψετε τη διαδικασία αποκατάστασης έως ότου ολοκληρωθεί.

- Αν έχετε ξεχάσει τον κωδικό πρόσβασης και δεν μπορείτε να εκκινήσετε τη διαδικασία αποκατάστασης, επικοινωνήστε με ένα εξουσιοδοτημένο κέντρο υποστήριξης/σέρβις της Sony για να τον ορίσετε εκ νέου. Θα επιβαρυνθείτε με χρέωση για τον εκ νέου ορισμό.

### Σημειώσεις για τις εφαρμογές

- Με την αποκατάσταση του υπολογιστή VAIO μπορείτε να επαναφέρετε μόνο τις προεγκατεστημένες εφαρμογές. Δεν είναι δυνατή η επαναφορά των εφαρμογών που έχετε εγκαταστήσει μόνοι σας ή των δεδομένων που έχετε δημιουργήσει μετά την αγορά. Επίσης, δεν μπορείτε να επαναφέρετε μόνο τα Windows.

- Ορισμένες προεγκατεστημένες εφαρμογές περιλαμβάνουν επιλογές που επιτρέπουν στις εφαρμογές να εγκαθίστανται ή να απεγκαθίστανται από μόνες τους. Ωστόσο, αν χρησιμοποιηθούν αυτές οι επιλογές, ενδέχεται να μη λειτουργούν σωστά οι εφαρμογές στον υπολογιστή VAIO.

- Με την εγκατάσταση εφαρμογών για την τροποποίηση του μεγέθους των διαμερισμάτων ενδέχεται να απενεργοποιηθεί η αποκατάσταση ή η δημιουργία μέσων αποκατάστασης. Για να το αποφύγετε αυτό, δημιουργήστε τα μέσα αποκατάστασης αμέσως μόλις ο υπολογιστής VAIO είναι έτοιμος προς χρήση. Για περισσότερες πληροφορίες, ανατρέξτε στην ενότητα Δημιουργία Μέσων αποκατάστασης.

Μετάβαση στην κορυφή της σελίδας

### Σχετικό θέμα

- Πληροφορίες για την αποκατάσταση
- Δημιουργία Μέσων αποκατάστασης
- Αποκατάσταση από την περιοχή αποκατάστασης
- Αποκατάσταση από τα Μέσων αποκατάστασης

Μετάβαση στην κορυφή της σελίδας