# Εγχειρίδιο χρήσης

# Προσωπικός Υπολογιστής VAIO Fit 14E/15ESVF1421/SVF1521

Εκτύπωση

## Χειρισμός δίσκων (Μοντέλα που διαθέτουν μονάδα οπτικού δίσκου)

Για την προστασία των δεδομένων που είναι αποθηκευμένα σε δίσκους και για τη σωστή περιποίηση των δίσκων, διαβάστε τα ακόλουθα.

- Βεβαιωθείτε ότι κρατάτε τον δίσκο από τις άκρες του και από την κεντρική του οπή, χωρίς να αγγίζετε την επιφάνεια εγγραφής (επιφάνεια αναπαραγωγής), όπως απεικονίζεται παρακάτω.

  Τυχόν δαχτυλιές και σκόνη στην επιφάνεια ενός δίσκου μπορούν να προκαλέσουν σφάλμα ανάγνωσης ή εγγραφής. Φροντίζετε να διατηρείτε το δίσκο καθαρό.

- Η Sony δεν αναλαμβάνει καμία ευθύνη για τυχόν προβλήματα και φθορές σε δίσκους που προκύπτουν από την επικόλληση αυτοκόλλητων ετικετών σε αυτούς. Διαβάστε προσεκτικά το εγχειρίδιο της εφαρμογής ή του χαρτιού ετικετών και χρησιμοποιήστε τις ετικέτες με δική σας ευθύνη.

### Για τη σωστή περιποίηση των δίσκων

- Για τον κανονικό καθαρισμό, κρατήστε το δίσκο από τις άκρες του και χρησιμοποιήστε ένα μαλακό πανί για να σκουπίσετε την επιφάνεια από το κέντρο προς την περιφέρεια, όπως απεικονίζεται παρακάτω.

- Αν ο δίσκος είναι πολύ λερωμένος, μουσκέψτε ένα μαλακό πανί με νερό, στύψτε το καλά και χρησιμοποιήστε το για να σκουπίσετε την επιφάνεια του δίσκου. Απομακρύνετε τυχόν υπολείμματα υγρασίας με ένα στεγνό μαλακό πανί.

- Μην χρησιμοποιείτε διαλύτες όπως βενζίνη, διαλυτικά, καθαριστικά που διατίθενται στο εμπόριο ή αντιστατικά σπρέι, γιατί μπορεί να προκαλέσουν φθορά στο δίσκο.

Μετάβαση στην κορυφή της σελίδας